OpenLLM-France/wikimedia huggingface dataset:
# TP d'Or 1973

Els premis TP d'Or 1973 foren entregats el 7 de maig de 1974 a l'Hotel Eurobuilding de Madrid.
| Categoria | Programa | Persona | Resultat |
| Actor Nacional | Novela i Estudio 1 | Julián Mateos | Guanyador |
| Actor Nacional | Los camioneros | Sancho Gracia | 2n classificat |
| Actor Nacional | Estudio 1 | Juan Diego | 3r Classificat |
| Actriu Nacional | Tres eran tres y Novela | Emma Cohen | Guanyadora |
| Actriu Nacional | Estudio 1 i Ficciones | Marisa Paredes | 2a Classificada |
| Actriu Nacional | Estudio 1 i Novela | Mònica Randall | 3a Classificada |
| Actor Estranger | Kung Fu | David Carradine | Guanyador |
| Actor Estranger | Cannon | William Conrad | 2n classificat |
| Actor Estranger | Mc Millan y esposa | Rock Hudson | 3r Classificat |
| Actriu Estrangera | Mc Millan y esposa | Susan Saint James | Guanyadora |
| Actriu Estrangera | Ciclo de cine | Susan Hayward | 2a Classificada |
| Actriu Estrangera | Pinocho | Gina Lollobrigida | 3a Classificada |
| Presentador | Tarde para todos | Juan Antonio Fernández Abajo | Guanyador |
| Presentador | Estudio abierto | José María Íñigo | 2n classificat |
| Presentador | Buenas tardes | Santiago Vázquez | 3r Classificat |
| Presentadora | Con vosotros | María Luisa Seco | Guanyadora |
| Presentadora | Tarde para todos | Clara Isabel Francia | 2a Classificada |
| Presentadora | Tarde para todos | Marisol González | 3a Classificada |
| Personatge més popular | El gran circo de TVE | Los Payasos de la Tele | Guanyadores |
| Personatge més popular | Kung Fu | Kung Fu (David Carradine) | 2n classificat |
| Personatge més popular | Un, dos, tres... responda otra vez | Don Cicuta (Valentín Tornos) | 3r Classificat |
| Sèrie Nacional | Los camioneros | Los camioneros | Guanyadora |
| Sèrie Nacional | Historias de Juan Español | Historias de Juan Español | 2a Classificada |
| Sèrie Nacional | Otoño romántico | Otoño romántico | 3a Classificada |
| Sèrie Estrangera | Cannon | Cannon | Guanyadora |
| Sèrie Estrangera | Kung Fu | Kung Fu | 2a Classificada |
| Sèrie Estrangera | Grandes batallas | Grandes batallas | 3a Classificada |
| Programa Nacional | Estudio abierto | Estudio abierto | Guanyador |
| Programa Nacional | Estudio 1 | Estudio 1 | 2n classificat |
| Programa Nacional | Datos para un informe | Datos para un informe | 3r Classificat |

## Referències

* ↑ TP d'Or (2): 1973, Kung Fu y otros ganadores
* ↑ TP d'Or 1973 a IMDB
# Taisuke Muramatsu

Taisuke Muramatsu (Prefectura de Shizuoka, 16 de desembre de 1989) és un futbolista japonès.

## Selecció japonesa

Va formar part de l'equip olímpic japonès als Jocs Olímpics d'estiu de 2012.

## Referències

* ↑ «FIFA». Arxivat de l'original el 2017-11-16. [Consulta: 16 novembre 2017].
# Temporada 1960-61 de l'NBA

La temporada 1960-61 de l'NBA fou la 15a en la història de l'NBA. Boston Celtics fou el campió després de guanyar a St. Louis Hawks per 4-1. Aquest seria el tercer dels vuit anells consecutius que aconseguirien els Celtics.

## Classificacions

* Divisió Est
| Equip | V | D | %V | P |
| Boston Celtics C | 57 | 22 | ,722 | - |
| Philadelphia Warriors | 46 | 33 | ,582 | 11 |
| Syracuse Nationals | 38 | 41 | ,481 | 19 |
| New York Knicks | 21 | 58 | ,266 | 36 |
* Divisió Oest
| Equip | V | D | %V | P |
| St. Louis Hawks | 51 | 28 | ,646 | - |
| Los Angeles Lakers | 36 | 43 | ,456 | 15 |
| Detroit Pistons | 34 | 45 | ,430 | 17 |
| Cincinnati Royals | 33 | 46 | ,418 | 18 |
* V: Victòries * D: Derrotes * %V: Percentatge de victòries * P: Diferència de partits respecte al primer lloc
* C: Campió

## Estadístiques

| Categoria | Jugador | Equip | Mitjana/% |
| Punts per partit | Wilt Chamberlain | Philadelphia Warriors | 38,4 |
| Rebots per partit | Wilt Chamberlain | Philadelphia Warriors | 27,2 |
| Assistències per partit | Oscar Robertson | Cincinnati Royals | 9,7 |
| Percentatge de tirs de camp | Wilt Chamberlain | Philadelphia Warriors | 50,9 |
| Percentatge de tirs lliures | Bill Sharman | Boston Celtics | 92,1 |

## Premis

* MVP de la temporada
** Bill Russell (Boston Celtics)
* Rookie de l'any
** Oscar Robertson (Cincinnati Royals)
* Primer quintet de la temporada
** Bob Pettit, St. Louis Hawks
** Wilt Chamberlain, Philadelphia Warriors
** Bob Cousy, Boston Celtics
** Oscar Robertson, Cincinnati Royals
** Elgin Baylor, Minneapolis Lakers
* Segon quintet de la temporada
** Larry Costello, Syracuse Nationals
** Tom Heinsohn, Boston Celtics
** Dolph Schayes, Syracuse Nationals
** Bill Russell, Boston Celtics
** Gene Shue, Detroit Pistons

## Vegeu també

* Draft de l'NBA del 1961
* Playoffs de l'NBA del 1961
# Temporada 1961-1962 del Club Joventut Badalona

La temporada 1961-1962 va ser la 23a temporada en actiu del Club Joventut Badalona des que va començar a competir de manera oficial. La Penya va disputar la seva 6a temporada a la màxima categoria del bàsquet espanyol, acabant la competició en la segona posició, dos lloc per sobre de la plaça aconseguida la temporada anterior. Aquesta temporada també va participar en la Copa del Generalíssim.

## Resultats
### Lliga espanyola

A la lliga espanyola finalitza en la segona posició de 10 equips participants. En 18 partits disputats va obtenir un bagatge de 13 victòries i 5 derrotes, amb 1.178 punts a favor i 1.031 en contra (+147).

### Copa del Generalíssim

En aquesta edició de la Copa del Generalíssim el Joventut va quedar eliminat a quarts de final a mans del CB Aismalíbar, en el partit corresponent de la fase final disputada a Barcelona.

### Altres competicions

La Penya va tornar a guanyar el Trofeu Samaranch, eliminant diversos equips fins a arribar a la final, en la que derrotarien l'Espanyol per 66 a 59.

## Plantilla

La plantilla del Joventut aquesta temporada va ser la següent:
* Club Joventut Badalona: plantilla 1961-62
* Jugadors
* Josep Brunet
* Joaquim Ballester
* Amador Rojas
* Alfonso Martínez
* José Luis Martínez
* Francesc Llobet
* Artur Auladell
* Carlos Torrents
* Jorge Cuello
* Julià
* Ferrer
* Fornell
* Entrenador
* Antonio Molina
* Joaquim Broto (baixa)
* Joan Canals (baixa)

## Referències

* ↑ «Liga española 1961-62» (en castellà). Linguasport. [Consulta: 28 abril 2018].
* ↑ «XXVI Copa del Generalísimo 1962» (en castellà). Linguasport. [Consulta: 26 abril 2018].
* ↑ Conde Esteve, Justo; Ramos Pérez, José Ramón. Joventut Badalona. La quinta esencia del basket, 1992, p. 76-77 [Consulta: 16 maig 2018].
* ↑ «Història: Anys 60: El treball de diverses generacions ens porta a Europa». Penya.com. [Consulta: 30 abril 2018].
# The Torch (pel·lícula)

The Torch (estrenada en castellà com Del odio nace el amor) és una pel·lícula mexicana/estatunidenca del 1950 dirigida per Emilio Fernández Romo. La pel·lícula és un remake d' Enamorada (1946) i també es coneix com a Bandit General al Regne Unit.
El guió original es basa en La feréstega domada de William Shakespeare.

## Trama

El general revolucionari mexicà José Juan Reyes i els seus homes es fan càrrec del petit poble de Cholula, Puebla i roben diners als homes rics d'allà per finançar la revolució. José és una mena de Robin Hood vigilant que obliga els empresaris locals a doblegar-se a la seva voluntat mentre la gent del poble l'admir per la seva causa. José persegueix María Peñafiel, la filla explosiva de l'home més ric de la zona. Encara que ella menysprea José al principi, finalment es guanya el seu afecte.

## Repartiment

* Paulette Goddard - María Dolores Penafiel
* Pedro Armendáriz - José Juan Reyes
* Gilbert Roland - Pare Sierra
* Walter Reed - Robert Stanley
* Julio Villarreal - Don Carlos Penafiel
* Carlos Múzquiz - Fidel Bernal
* Margarito Luna - Capt. Bocanegra
* José Torvay - Capt. Quiñones
* Pascual García Peña - Don Apolinio
* Antonia Daneem - Adeli
* Jorge Treviño
* Rosaura Revueltas
* Eduardo Arozamena
* Guillermo Calles
* Novie Alicog - Cloepetra
* Jonathan Villegas

## Adapcació a còmic

* Eastern Color Movie Love #4 (Agost 1950)

## Referències

* ↑ Enamorada de Emilio Fernández a siempre.mx
* ↑ «Movie Love #4». Grand Comics Database.

## Enllaços externs

* Vídeo de la pel·lícula a Dailymotion
* The Torch (pel·lícula) es pot descarregar gratis a Internet Archive [més]
# The Tornado

The Tornado és una pel·lícula muda dirigida i interpretada per John Ford (que signa com a Jack Ford) estrenada el 3 de març de 1917. Produïda per Universal Studios, va ser la primera amb la qual va treballar com a director. Es tracta d'un western de dues bobines. Segons afirmava Ford, el seu debut com a director va ser fruit de la casualitat: el director previst s'havia embriagat més del compte i Ford va assegura a Carl Laemmle que ell es veia amb cor de cridar ordres als actors i de filmar-ho. Es considera una pel·lícula perduda.

## Argument

Tots els homes de Rock River estan enamorats de Bess, la filla de l'alcalde Pendleton, però ella els tracta tots fredament. Entre aquests hi ha Jack Dayton "l'home sense pistola" i Lesparre, el cap de la banda de Coyote. Lesparre i la seva banda ataquen Rock River. Es queden amb tot el whisky de la taverna, roben el banc, propietat de l'alcalde. Pendleton ofereix una recompensa de 5.000 dòlars. El gran desig de Jack es poder aconseguir prous diners per enviar-los a la seva mare a Irlanda perquè pugui pagar la granja en la qual viu. Per això, desarmat malgrat els consells de la gent, decideix anar darrere dels bandits. Mentrestant, Lesparre ha segrestat Bess i l'ha portada en un paratge anomenat Coyote Hole. Jack es deixa capturar pels bandits i quan es portat davant de Lesparre li diu que es vol unir a la banda. Quan tothom dorm, Jack entra a la cabana on hi ha Bess i l'ajuda a escapar. Quan la noia és fora ell s'embolica de nou amb la manta i es posa a dormir. Quan l'endemà al matí es descobreix la desaparició de la noia el principal sospitós es Jack i el tancquen a la cabana on abans hi habia Bess. Dins del llit de la cabana troba els diners i els papers robats i en un moment determinat ataca els seus dos guardians i logra escapar amb els diners saltant des de la teulada a sobre d'un cavall. Aconsegueix pujar a un tren en marxa, així com ho fan alguns bandits. Després d'una lluita, Jack llença Lesparre fora del tren i arriba a Rock RIver. Allà és rebut com un heroi, retorna els diners del banc i rep la recompensa i l'amor de la noia.

## Repartiment

* John Ford (Jack Dayton)
* Jean Hathaway (mare de Jack)
* Peter Gerald (Pendleton, alcalde de Rock River)
* Elsie Thornton (Bess, filla de Pendleton)
* Duke Worne (Lesparre, el cap de la banda de Coyote)
* John Duffy (Slick, company de Jack)

## Referències

* ↑ Gallagher, Tag. John Ford: El hombre y su cine (en castellà). Ediciones AKAL, 2009-10-30, p. 28. ISBN 9788446023043.
* ↑ Casas, Quim. Peliculas Clave Del Western/ Movies The Western Keys (en castellà). Ediciones Robinbook, 2007, p. 227. ISBN 9788496222885.
* ↑ «Silent Era: Progressive Silent Film List» (en anglès). [Consulta: 4 gener 2018].
* ↑ Bogdanovich, Peter. John Ford (en castellà). Editorial Fundamentos, 1997, p. 110. ISBN 9788424500092.
* ↑ «The Tornado». The Moving Picture World, 03-03-1917, pàg. 1404.

## Enllaços externs

* The Tornado a Silent Era
# Team Cologne

El Team Cologne (codi UCI: TCL) va ser un equip ciclista alemany, de ciclisme en ruta que va competir professionalment entre 1998 i 2002. Malgrat el primer any es coneixia com a Gerolsteiner, no s'ha de confondre amb el posterior Team Gerolsteiner.
Fou l'hereu de l'antic PSV Köln.

## Principals resultats

* Hel van het Mergelland: Raymond Meijs (1998, 1999)
* Ronde van Noord-Holland: Jans Koerts (1999)
* Tour de Drenthe: Jans Koerts (1999)
* OZ Wielerweekend: Jans Koerts (1999)
* Giro del Cap: Davy Dubbeldam (1999)
* Ster der Beloften: Ralf Grabsch (1999)
* Hel van het Mergelland: Bert Grabsch (2000)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 1998 | 44è | Andreas Kappes (339è) |
| 1999 | 16è (GSII) | Jans Koerts (354è) |
| 2000 | 24è (GSII) | Bert Grabsch (276è) |
| 2001 | 32è (GSII) | Berry Hoedemakers (276è) |
| 2002 | 29è (GSII) | Heiko Szonn (375è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# The Pepper Pots

The Pepper Pots són un grup de música gironí de soul i ska integrat per tres veus femenines i recolzat per set músics. Han fet diverses gires internacionals al Japó o Estats Units, i a Catalunya han tocat en festivals com el Reggus de Reus, la Mota Festival de Cubelles o el Rude Cat a Salt.

## Discografia

* Swingin' Sixties (Brixton Records, 2005)
* Shake it! (Brixton Records, 2007)
* Now! (Black Pepper, 2009)
* Waiting for the Christmas Light (Black Pepper, 2009)
* Train To Your Lover (Double Back Records, 2011)
* Time And Place (Double Back Records, 2012)
* We must fight (2013)

## Referències

* ↑ «Reportatge: ""The Pepper Pots" grava a l'estil dels anys 60"». Telenotícies TV3. Tv3.cat, 08-03-2011 [Consulta: 5 gener 2013].
* ↑ Cervantes, Xavier «The Pepper Pots caminen amb soul combatiu». Ara, 27-12-2013, p. 36.

## Enllaços externs

* The Pepper Pots - Lloc web oficial
# Thoropa saxatilis

Thoropa saxatilis és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Garcia, P. 2004. Thoropa saxatilis. Llista Vermella d'Espècies Amenaçades de la UICN 2006. Consulta: 16 de gener de 2008.
# Thoropa megatympanum

Thoropa megatympanum és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Caramaschi, U., Nascimento, L.B. & Silvano, D. 2004. Thoropa megatympanum. Llista Vermella d'Espècies Amenaçades de la UICN 2006. Consulta: 16 de gener de 2008.
# Thumba Equatorial Rocket Launching Station

El Thumba Equatorial Rocket Launching Station (TERLS) és un port espacial de l'Índia operat per l'Indian Space Research Organization. Està ubicat a Thumba, Thiruvananthapuram que està a prop de la punta sud de la península de l'Índia, molt a prop de l'equador magnètic de la terra. És utilitzat actualment per la ISRO per llançar coets sonda.

## Ubicació

Thumba es troba a prop de l'equador magnètic de la Terra (que es troba just al nord de Thumba), per la qual cosa és el lloc ideal per als científics per dur a terme la investigació atmosfèrica. De fet, la ubicació de Thumba en 8°32'34" N i 76°51'32" E és ideal per a estudis de la ionosfera de baixa altura i atmosfera superior. Thumba és un petit poble de pescadors situat a prop de l'aeroport de Thiruvananthapuram a Kerala. Thumba també és un dels punts més llunyans del Pakistan i la Xina.

## Referències

* ↑ http://www.rediff.com/news/2003/nov/20spec.htm
* ↑ http://timesofindia.indiatimes.com/india/Rocket-science-of-south/articleshow/4672661

## Enllaços externs

* Celebrating 40 years since the establishment of TERLS
* Official website of Vikram Sarabhai Space Centre
# Bomílcar

Bomílcar és el nom dels següents personatges:
* Bomílcar I, militar i darrer governant cartaginès.
* Bomilcar (Sufet), polític cartaginès (s.II aC).
* Bomilcar (general), (s.III aC), militar cartaginès.
* Bomilcar el númida, cap als serveis secrets de Numídia.
# Silvano Contini

Silvano Contini (Leggiuno, Varese, Llombardia, 15 de gener de 1958) és un ciclista italià, ja retirat, que fou professional entre 1978 i 1990.
A les grans voltes va destacar al Giro d'Itàlia, cursa que finalitzà quatre vegades entre els deu primers de la general, a banda de guanyar quatre etapes i la Classificació dels joves de 1979. Altres bons resultats foren la Volta a Euskadi i la Volta a Alemanya de 1981.

## Palmarès

* 1979
** 1r de la Classificació dels joves al Giro d'Itàlia
** 1r al Giro del Piemont
** 1r al Giro del Lazio
* 1980
** 1r al Gran Premi Ciutat de Camaiore
** 1r al Gran Premi de la Indústria i el Comerç de Prato
** 1r al Trofeu Matteotti
** Vencedor d'una etapa del Tour de Romandia
** Vencedor d'una etapa del Giro d'Itàlia
** Vencedor d'una etapa de la Ruta d'Or
* 1981
** 1r a la Volta a Alemanya
** 1r a la Volta a Euskadi i vencedor de 3 etapes
** Vencedor d'una etapa de la París-Niça
* 1982
** 1r a la Lieja-Bastonya-Lieja
** 1r a la Coppa Bernocchi
** Vencedor de 3 etapes del Giro d'Itàlia
** Vencedor d'una etapa de la Setmana Catalana
* 1983
** 1r al Giro del Lazio
** 1r al Trofeu Baracchi (amb Daniel Gisiger)
* 1984
** 1r a la Coppa Sabatini
* 1985
** 1r a la Midi Libre i vencedor d'una etapa
** 1r al Tour de l'Aude
** 1r a la Coppa Placci
** 1r al Giro de la Pulla
** 1r al Ruta d'Or
* 1987
** 1r al Giro dell'Umbria
* 1988
** 1r al Trofeo dello Scalatore i vencedor d'una prova
* 1989
** Vencedor d'una etapa de la Volta a Múrcia

### Resultats al Giro d'Itàlia

* 1979. 5è de la classificació general. 1r de la Classificació dels joves
* 1980. Abandona (20a etapa). Vencedor d'una etapa
* 1981. 4t de la classificació general. Porta el mallot rosa durant 6 etapes
* 1982. 3r de la classificació general. Vencedor de 3 etapes. Porta el mallot rosa durant una etapa
* 1983. Abandona (22a etapa)
* 1984. 34è de la classificació general
* 1985. 7è de la classificació general
* 1986. 20è de la classificació general
* 1988. 22è de la classificació general
* 1989. 53è de la classificació general

### Resultats al Tour de França

* 1986. 41è de la classificació general
* 1987. 55è de la classificació general

### Resultats a la Volta a Espanya

* 1989. 52è de la classificació general

## Referències

* ↑ «CONTINI Silvano». [Consulta: 21 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Silvano CONTINI» (en italià). [Consulta: 21 novembre 2022].

## Enllaços externs

* Fitxa de Silvano Contini a sitiodeciclismo.net
# Jaume Pujades i Alzina

Jaume Pujades i Alzina (Sabadell, 1638/1640 - Barcelona, 1698) va ser un metge català. Catedràtic de la Facultat de Medicina de la Universitat de Barcelona, Pujades gaudí d'un gran prestigi personal i professional, fins al punt que el 1687 el Comú el nomenà per representar-lo davant la comunitat de beneficiats de la parròquia per dirimir els enutjosos litigis que hi havia entre el Consell i aquesta comunitat. Va morir a Barcelona el 1698, però l'any 1701 el seu cos va ser traslladat a Sabadell i enterrat a l'Església de Sant Feliu, vora la porta que s'obria a ponent. L'any 1864 l'Ajuntament de Sabadell, que presidia Antoni Roca i Dencàs, acordà donar el nom de Pujades a un carrer de la ciutat.

## Notes

* ↑ Nomenclàtor. «Carrer del Doctor Pujades». Ajuntament de Sabadell. [Consulta: 17 maig 2016].
* ↑ Sabadell, Villa y ciudad (en castellà). Sabadell: Ajuntament de Sabadell. Comissió de cultura, 1970, p. 110.
# Evrim Akın

Evrim Akın (nom complet: Evrim Sülün Akın, Ankara, 12 de juny de 1979), és una actriu de teatre, televisió i cinema turca. També es presentadora de televisió i va ser elegida Millor Presentadora turca de l'any 2017 en el 44. Altın Kelebek (Mariposa d'Or).

## Referències

* ↑ https://www.yeniasir.com.tr/sarmasik/2018/02/16/tiyatro-ve-dizilerin-sulunu-evrim-akin
* ↑ https://web.archive.org/web/20191204173128/https://www.posta.com.tr/acili-cocuklugunu-hatirladikca-agliyor-149936
* ↑ https://www.milliyet.com.tr/gundem/evrim-akin-kimdir-kac-yasinda-2816076
* ↑ https://www.hurriyet.com.tr/kelebek/magazin/iste-44-pantene-altin-kelebek-odullerini-kazananlar-40673974
# Schöllhornita

La schöllhornita és un mineral de la classe dels sulfurs. Rep el nom en honor de Robert Schöllhorn (n. 1935), professor de l'Institut Químic Inorgànic de la Universitat de Munster (Alemanya}.

## Característiques

La schöllhornita és un sulfur de fórmula química Na$_{0.3}$CrS₂·H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1984. Cristal·litza en el sistema trigonal. La seva duresa a l'escala de Mohs és 2.
Segons la classificació de Nickel-Strunz, la schöllhornita pertany a «02.F - Sulfurs d'arsènic, àlcalis, sulfurs amb halurs, òxids, hidròxid, H₂O; amb alcalins (sense Cl, etc.)» juntament amb els següents minerals: caswellsilverita, cronusita, chvilevaïta, orickita, rasvumita, pautovita i colimaïta.

## Formació i jaciments

Va ser descoberta al meteorit Norton County, un meteorit acondrita amb altres minerals rics en crom, i probablement s’ha format per la meteorització terrestre de la caswellsilverita. Aquest meteorit va ser recollit a l'estat de Kansas, als Estats Units, i també ha estat descrita en altres meteorits recollits a Carolina del Sud, el Iemen, l'Antàrtida i l'Àfrica del Nord.

## Referències

* ↑ «Schöllhornite» (en anglès). Mindat. [Consulta: 3 maig 2021].
# Zuidervaartje

El Zuidervaartje és un canal de desguàs i afluent del canal Leopoldkanaal a la província de Flandes Occidental a Bèlgica.
A l'origen és probablement un curs d'aigua natural que des del 1275 va ser canalitzat per integrar-lo en els fossats de la segona muralla de Bruges. Neix al barri de Moerbrugge d'Oostkamp, a la desembocadura del Rivierbeek al Canal Gant-Bruges, passa per Assebroek on rep les aigües del Sint-Trudoledeken, Sint-Kruis, Damme, on rep les aigües del Maleleie i desemboca al Leopoldkanaal a Oostkerke.
El nom significa «petit canal de migdia».

## Afluents

* Maleleie
* Sint-Trudoledeken
* Kerkebeek

## Monuments llistats al canal

* El pont a esquena d'ase al carrer Oude Sluissedijk a Damme amb tres arcs de maons, segona meitat del segle xix.
* El pont de l'«Apertje» en estil Art déco

## Referències

* 1 2 «Brug over het Zuidervaartje» (en neerlandès). Agentschap Onroerend Erfgoed, 2017. [Consulta: 18 febrer 2018].
* ↑ «Zuidervaartje» (en neerlandès). Agentschap Onroerend Erfgoed, 2017. [Consulta: 18 febrer 2018].
* ↑ «Uniek erfgoedlandschap – Vallei van de Zuidleie» (en neerlandès). Vallei van de Zuidleie, s.d. [Consulta: 18 febrer 2018].
* ↑ «'t Apertjebrug over het Zuidervaartje» (en neerlandès). Agentschap Onroerend Erfgoed, 2017. [Consulta: 18 febrer 2018].
# Itzaltzu

Itzaltzu (en basc, cooficialment en castellà Izalzu) és un municipi de Navarra, a la comarca de Roncal-Salazar, dins la merindad de Sangüesa.

## Toponímia

Itzaltzu és un topònim d'origen basc. El nom antic era Isisuloa, tal com apareix esmentat en un document del segle xi, quan únicament havia un monestir en el lloc. Aquest topònim antic significa en basc la foia d'avets, d'izei (avet) i zuloa (el forat). Amb posterioritat va créixer el poble entorn del monestir i passaria a ser conegut com a Itzaltzu. Alguns apunten la possibilitat que el nom derivi d'Izizulo, però els filòlegs consideren que són dos topònims diferents. Segons Mikel Belasko, per exemple, Itzaltzu significa lloc ombrívol i provindria de itzal (ombra) i el sufix abundancial -(t)zu. Des de 2000 són cooficials el nom castellà i el basc del poble.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 49 | 50 | 51 | 48 | 47 | 47 | 45 | 47 | 46 | 47 | 48 |
| Fonts: Itzaltzu i Institut d'Estadística de Navarra |||||||||||